Mūsų Kretinga

Aušros Župerkaitės knygos pristatymas
2025-10-23 18:00 - 19:30 (Europe/Vilnius) | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į susitikimą su knygų autore Aušra Župerkaite Kretingos rajono savivaldybės M. Valančiaus viešojoje bibliotekoje.
Susitikimo metu autorė pristatys savo kūrybą, skaitys ištraukas iš savo tekstų ir dalinsis mintimis apie kūrybos procesą bei įkvėpimo šaltinius. Tai bus šiltas, atviras pokalbis apie literatūrą, žmogaus vidinį pasaulį ir kasdienybės grožį, kurį autorė taip subtiliai perteikia savo kūriniuose.
Aušros Župerkaitės kūryba išsiskiria gilumu ir jautrumu – ji kviečia stabtelti, pažvelgti į save ir atrasti prasmę paprastuose dalykuose. Renginio pabaigoje turėsite galimybę užduoti autorei klausimų, gauti autografų, pasidalinti mintimis ir pasimėgauti literatūrine atmosfera.
Apie autorę
Aušra Župerkaitė – poetė, eseistė ir prozininkė, kurianti šiuolaikinės lietuvių literatūros kontekste. Jos kūryba kupina emocijų, filosofinių įžvalgų ir gyvenimo poezijos. Autorės tekstai kviečia įsižiūrėti į žmogaus vidinį pasaulį bei įžvelgti grožį kasdienybėje. Yra dviejų romanų „Geras kadras“ (2015) ir „Modernus būdas mirti“ (2024) autorė.
Renginys yra dalis projekto „Pažintys. Rašantys“, finansuojamo Lietuvos kultūros tarybos ir Kretingos rajono savivaldybės.

Šokio spektaklis VIENUDU
2025-10-23 18:00 - 18:45 | Kretingos kultūros centras, J. Pabrėžos g. 1,, Kretinga, 97129, Lietuva
SPALIO 23 D. 18:00 VAL. Šokio spektaklis VIENUDU
Kretingos rajono kultūros centras
Auksinio scenos kryžiaus nominacijos 2024 m.: Geriausi metų šokėjai ir Geriausia choreografija
REKOMENDUOJAMA nebijantiems atviro žvilgsnio
„Vienudu“ – dviejų šokėjų duetas, stulbinantis savo nuogumu, atvirumu ir atsidavimu pažeidžiamumui. Atrodo, lyg vos užlipus į šokio aikštelę tarp šokėjų ištirpsta visos dabartinio pasaulio normos – eidami ratu vienas prieš kitą, jie šokį pradeda nuo atviro žvilgsnio, tikro ryšio užuomazgų. Šokėjai juda kaip veidrodiniai vienas kito atspindžiai, susikimba rankomis, dėlioja breiko, o kartais net tautinio šokio žingsnelius, nevengia šypsotis, jei šokti kartu paprasčiausiai gera. – Aistė Šivytė, Menų faktūra
Idėjos, koncepcijos autorė: Airida Gudaitė
Choreografija: Laurynas Žakevičius, Rokas Šaltenis, Airida Gudaitė
Atlikėjai: Laurynas Žakevičius, Rokas Šaltenis
Muzika: Agnés M, Marta Finkelštein
Šviesų dailininkas: Eugenijus Sabaliauskas
Šviesų operatorius: Edgaras Varkulevičius
Kostiumų dailininkė: Rūta Kyguolytė
Kostiumų dailininkės asistentė: Asami Imanishi
Premjera: 2024
Treileris:
https://www.youtube.com/watch?v=A2TR5XPP6gA&t=14s
Trukmė: 45 min.
N-14
ĮĖJIMAS NEMOKAMAS
Festivalį finansuoja #Lietuvoskultūrostaryba, #Klaipėdosmiestosavivaldybė

Kūrybinės dirbtuvės su chna
2025-10-23 15:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į kūrybines dirbtuves su chna bibliotekoje ir atrasti chna piešinio magiją.
Ar kada nors svajojai pats nusipiešti chna tatuiruotę? Šiose dirbtuvėse turėsi galimybę išmokti chna meno paslapčių ir išbandyti savo kūrybinius įgūdžius.
Kas tavęs laukia?

Praktika ant lapo – susipažinsi su įrankiu, išmoksi piešti pagrindinius elementus ir linijas.
Mandalos kūrimas ant kartono – daugiau kūrybos, iššūkių ir spalvingų idėjų.
Pirmoji tatuiruotė ant odos – tavo kūrybos akimirka, kai chna piešinys atgyja.

Atsinešk smalsumą, kūrybinę nuotaiką ir pasiruošk atrasti chna meno magiją.
Dalyvių amžius: 14–18 m. Užsiėmimo trukmė – 2 val. Registracija telefonu 0 445 72 134 arba elektroniniu paštu jaunimas@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Rezervuoju valandą tylos“: skaitymo laikas vaikams ir jaunimui
2025-10-22 16:00 - 17:00, 2025-10-15 16:00 - 17:00, 2025-10-08 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Savarankiško skaitymo laikas vaikams ir jaunimui „Rezervuoju valandą tylos“ – tai kvietimas skirti valandą tik sau ir knygai. Vaikų ir jaunimo edukacijos erdvėse laukia ramybės kupinas laikas, kviečiantis atsitraukti nuo kasdienio šurmulio ir pasinerti į istorijas, slypinčias knygos puslapiuose.
Galite atsinešti savo mėgstamą knygą arba išsirinkti naują vietoje – svarbiausia, kad tai būtų metas, kai skaitymas tampa asmenine tylos oaze.
Trečiadieniais susitinkame bibliotekoje, kad visi kartu rezervuotume valandą tylos su knyga.
Daugiau informacijos telefonu +370 445 72 134 arba elektroniniu paštu jaunimas@kretvb.lt
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Vaikų ir mamų rytmečiai
2025-10-22 10:15 - 12:00, 2025-10-08 10:15 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Mamas su vaikais kviečiame į susitikimus bibliotekoje – „Vaikų ir mamų rytmečius“ su Rasa Mizgiriene.
Mažųjų dalyvių amžius – nuo 6 mėnesių iki 3 metų. Susitikimai vyks kiekvieną trečiadienį Vaikų edukacijos erdvėje nuo 10.15 val.
Susitikimų tikslas – atrasti ir išmokti naujų žaidimų su vaikais, išjudinti ir auginti jų gyvybines galias: ritmo pojūtį, smulkiąją motoriką, pastabumą, muzikalumą, dėmesio koncentraciją, pratintis prie veiklos būryje bendraamžių. Prisiminsime liaudiškas melodijas, senelių tradicijas, kai mamos tarp darbų turėdavo vos keletą laisvų minučių ir prisėsdavo pažaisti su savo mažyliais.
Būtina registracija. Daugiau informacijos ir registracija tel. +370 682 47 058 (Rasa Mizgirienė).
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S24E08
2025-10-21 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Nuo rugsėjo 2 d. iki gruodžio 2 d., kiekvieną antradienį 19 val., kviečiame komandas į 24-ąjį „Auksinio proto“ gyvų žaidimų sezoną, kuris truks 14 savaičių.
Jei pasiilgote intelektualių iššūkių, smagios atmosferos ir bendraminčių – burkite komandą ir registruokitės į gyvus „Auksinio proto“ žaidimus. Jei komandos neturite, galite registruotis vienas, komandą mes Jums surasime.
Registracija el. paštu: birute.naujokaitiene@kretvb.lt.
Registruokite savo komandą ir žaiskite. Prisijungti galima bet kuriuo metu!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

MIRKT savaitė: orientavimosi žygis jaunimui Kretingoje
2025-10-21 16:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame jaunimą į orientavimosi žygį Kretingoje, skirtą Pasaulinei medijų ir informacinio raštingumo (MIRKT) savaitei.
Jei norite smagiai ir aktyviai praleisti laisvalaikį, sužinoti daugiau apie Kretingą, medijas ir informacinį raštingumą bei pasitikrinti savo žinias – puiki proga tai padaryti žygyje kartu su draugais arba savarankiškai.
Žygio klausimai ir užduotys susiję su medijomis bei informaciniu raštingumu. Maršruto ilgis – iki 6 km, priklausomai nuo pasirinkto kelio tarp objektų.
Startas Kretingos rajono savivaldybės M. Valančiaus viešosios bibliotekos fojė (J. K. Chodkevičiaus g. 1B, Kretinga).
Registracija vyksta jau dabar. Skambinkite telefonu 0 445 72 134 arba registruokitės elektroniniu paštu jaunimas@kretvb.lt.
Dalyviams

Žygiui reikalingos priemonės: telefonas ir interneto ryšys.
Bibliotekos darbuotojas pateiks nuorodą į svetainę su pirmuoju orientaciniu klausimu. Ten rasite visus medijų ir informacinio raštingumo klausimus.
Kiekvieno dalyvio starto taške laukia originalus MIRKT savaitei skirtas suvenyras.
Maršrutą įveiksite per 1,5–3 valandas.
Visą žygį įveikusių dalyvių laukia prizai.

Pasiruoškite aktyviai veiklai, naujoms žinioms ir smagiam laiko praleidimui!
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Skaitymai „Tėčiai skaito vaikams“: skaito Virgis Šidlauskas
2025-10-20 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Per Lietuvą skrieja ypatinga iniciatyva – „Tėčiai skaito vaikams“, kurios metu žinomi Lietuvos tėčiai dalijasi skaitymo džiaugsmu. Kretingoje mažuosius skaitytojus kviečiame į ypatingą susitikimą – Jums skaitys Virgis Šidlauskas, rašytojas ir literatūrinio žurnalo „Laimiukas“ vyriausiasis redaktorius.
Renginio metu autorius kvies pasinerti į smagius pasakojimus, kupinus nuotykių, netikėtumų ir įkvėpimo.
Mažesniuosius, lankančius ikimokyklinio ugdymo įstaigas, kviečiame į skaitymus Kretingos bibliotekoje 10 val., o pradinukus – 11 val. Jų lauks istorijos, kurios ne tik pralinksmins, bet ir skatins domėtis knygomis bei skaitymo malonumu.
Šis renginys – iniciatyvos „Tėčiai skaito vaikams“ dalis. Jos tikslas – įkvėpti tėčius kartu su vaikais leistis į literatūrinius atradimus, atrasti skaitymo džiaugsmą ir stiprinti tarpusavio ryšį.
Nes skaitymas suartina!
Registracija elektroniniu paštu inga.mazeikiene@kretvb.lt arba telefonu +370 445 72134.

MIRKT savaitė: Orientavimosi žygis Kretingoje
2025-10-18 10:00 - 13:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Miesto bendruomenę ir svečius kviečiame į orientavimosi žygį Kretingoje, skirtą kasmetinei Pasaulinei medijų ir informacinio raštingumo (MIRKT) savaitei.
Šis renginys suteikia galimybę aktyviai praleisti rudens šeštadienį ir daugiau sužinoti apie medijų bei informacinį raštingumą. Dalyvauti gali šeimos, draugų grupės, bibliotekos lankytojai bei skaitytojai, miesto ir rajono gyventojai – po vieną arba komandomis.
Žygio klausimai ir užduotys bus susiję su medijomis bei informaciniu raštingumu. Maršruto ilgis – iki 6 km, priklausomai nuo dalyvių pasirinkto kelio tarp objektų.
Startas Kretingos rajono savivaldybės M. Valančiaus viešosios bibliotekos Fojė (J. K. Chodkevičiaus g. 1B, Kretinga)
Registracija vyksta jau dabar. Norint dalyvauti, skambinkite telefonu 0 445 78 984.
Dalyviams

Žygiui reikalingos priemonės: telefonas ir interneto ryšys.
Starto vietoje bibliotekos darbuotojas pateiks nuorodą į svetainę su pirmuoju orientaciniu klausimu, kur bus ir visi medijų bei informacinio raštingumo klausimai.
Kiekvieno dalyvio starto taške lauks originalus MIRKT savaitei skirtas suvenyras.
Maršrutą įveikti užtruks apie 1,5–3 valandas.
Visą žygį įveikusių dalyvių laukia prizai.

—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Aklas pasimatymas Nr. 3
2025-10-17 19:00 - 20:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Bibliotekos fojė
Spalio 17 d. Kretingos bibliotekoje – „Aklas pasimatymas Nr. 3“!
Trečiasis susitikimas, dar viena galimybė pasinerti į paslaptingą žaidimą, kuriame niekas iki galo neaišku… kol neprasideda pokalbis.
Kas šįkart sės į slaptojo svečio kėdę? Kūrybingas žmogus, kurio balsą ar veidą galbūt pažįsti? Galbūt tas, kuris įkvepia, skatina veikti, o gal tas, kuris paprasčiausiai moka būti įdomus?
Kaip ir visada, tapatybė bus atskleista tik renginio pradžioje, o ją padės nuspėti užuominos ir žaismingi rebusai.
Tai – neformalus, netikėtumų kupinas susitikimas, kviečiantis trumpam pamiršti ekranus, išmaniuosius įrenginius ir pabendrauti gyvai.
Pirmuose dviejuose pasimatymuose svečiavosi Ramųjį vandenyną perplaukęs Aurimas Mockus ir sporto, sveikos gyvensenos bei motyvacijos įkvepėja Vaida Rašinskaitė (@asmenine.trenre.vaida).
O kas pasirodys šįkart?
Ateik, sužinok ir tapk šios paslapties dalimi!

„Auksinis protas“: S24E07
2025-10-14 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

Susitikimas su vaikų rašytoju ir gamtininku Selemonu Paltanavičiumi
2025-10-14 09:30 - 10:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Mažuosius bibliotekos skaitytojus kviečiame į susitikimą su Selemonu Paltanavičiumi – turėsite progą išgirsti įdomių pasakojimų apie Lietuvos gamtą, gyvūnus ir paukščius, susipažinti su autoriaus kūryba, gyvai paklausyti jo skaitomų ištraukų, užduoti klausimų bei sužinoti, kaip gimsta jo knygelės. Mažųjų laukia ne tik įdomios istorijos, bet ir galimybė gauti autoriaus autografą.
Apie Selemoną Paltanavičių
Selemonas Paltanavičius – lietuvių gamtininkas, rašytojas, fotografas ir visuomenės veikėjas, gimęs 1956 m. Per savo kūrybos kelią jis yra parašęs apie 100 knygų, iš kurių apie 50 – vaikams: pasakų, pažintinių istorijų, pasakojimų apie gamtą.
Už savo kūrybą autorius yra pelnęs daugybę apdovanojimų, tarp jų už kūrybą vaikams: Vaikų literatūros premiją (2016 m.), IBBY premiją už metų negrožinę knygą (2018 m.), Prano Mašioto premiją (2019 m.), Vytauto Tamulaičio literatūrinę premiją (2023 m.) ir kt.
Pirmoji jo knyga vaikams – „Žalio miško istorijos“, išleista dar 1978 m.

Nemokami mokymai „Skaitmeniniai įgūdžiai: viešosios e. paslaugos kasdienai“
2025-10-13 09:00 - 2025-10-15 12:15 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Norinčiuosius saugiai ir sumaniai kasdien naudotis skaitmeninėmis technologijomis, kviečiame registruotis į nemokamus mokymus pagal programą „Skaitmeniniai įgūdžiai: viešosios e. paslaugos kasdienai“.
Mokymų trukmė 12 ak. val., mokymai vyks 2025 m. spalio 13, 14, 15 d. nuo 9.00 iki 12.15 val.
Būtina registracija. Kretingos bibliotekoje galite registruotis paskambinę telefonu 0 445 78 984, atvykę į biblioteką Registratūroje. Taip pat registracija vykdoma internetu www.mokytiskartu.lt (registracijos formoje pažymėkite, kad mokytis pageidaujate Kretingos M. Valančiaus viešojoje bibliotekoje ir nurodykite datą), elektroniniu paštu mokymai@vipt.lt.
Mokymų programa (12 ak. val.)

Praktiniai skaitmeninio raštingumo įgūdžiai.
Viešosios e. paslaugos: „Sodra“, VMI, Užimtumo tarnyba, Registrų centras, savivaldybės.
Paramos prašymai aplinkai draugiškiems sprendimams (saulės elektrinėms, renovacijai).
Elektroninis parašas – dokumentų pasirašymas internetu.
Išmanieji įrenginiai: dokumentų skenavimas, siuntimas telefonu.
Interneto saugumas: kaip atpažinti sukčius ir apsaugoti duomenis.
Naudingos svetainės ir priemonės, leidžiančios gilinti žinias savarankiškai.

Mokymai vyks grupėse iki 12 asmenų. Dalyviai gaus mokymosi medžiagą, o baigusieji kursą – oficialus pažymėjimas.
Mokymai skirti Lietuvos gyventojams, kurie neturi pakankamai skaitmeninių įgūdžių arba nori juos sustiprinti. Į mokymus kviečiame visus Lietuvos gyventojus vyresnius nei 18 m., ypatingai mokymuose laukiame vyresnio amžiaus žmonių, nutolusių vietovių gyventojų, nedirbančių asmenų, asmenų su negalia, dar nesinaudojančių e. valdžios paslaugomis. Išankstinis pasirengimas mokymams nėra būtinas.
Mokymus organizuoja Asociacija „Viešieji interneto prieigos taškai“ (VIPT), UAB „IT Akademija“, Savivaldybių viešųjų bibliotekų asociacija.
Išmokite saugiai, patogiai ir greitai tvarkyti kasdienius reikalus internetu!
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimas su mitybos specialiste Sandrija Čapkauskiene
2025-10-10 17:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į penktąjį projekto „Sveikatos kodas“ susitikimą Kretingos bibliotekoje. Šį kartą gilinsimės į mitybos ir žarnyno sveikatos temą, kuri šiandien tampa vis aktualesnė.
Susitikimo viešnia – biomedicinos mokslų daktarė, Lietuvos sporto universiteto docentė, dietistė, daugelio straipsnių bei knygų autorė Sandrija Čapkauskienė. Ji – populiarių leidinių „Sveikata lėkštėje“, „Sveikata pilve“ ir kitų knygų autorė.
Naujausioje knygoje „Sveikata tavo pilve. 250 klausimų ir atsakymų apie žarnyną“ autorė paprastai ir su šypsena paaiškina, kodėl žarnynas vadinamas „antraisiais smegenimis“ bei kaip jis susijęs su mūsų imunitetu, emocijomis, miegu, energija ir net senėjimo procesu.
Susitikime sužinosite:

kokią įtaką kasdieniai mitybos įpročiai turi mūsų savijautai,
kaip sustiprinti žarnyno sveikatą remiantis moksliniais faktais,
kodėl verta pažvelgti į savo lėkštę kaip į investiciją į ilgalaikę sveikatą.

Sandrija Čapkauskienė – ne tik mokslininkė, bet ir puiki lektorė, savo žinias perteikianti tiek akademinėje aplinkoje, tiek tarptautinėse konferencijose, tiek gyvuose susitikimuose su žmonėmis.
Jei domitės sveika gyvensena, mitybos poveikiu organizmui ar tiesiog norite sužinoti daugiau apie „sveikatą pilve“ – šis vakaras skirtas Jums!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Nacionalinė akcija „Žalia šviesa gyvenimui“
2025-10-10 15:00 - 16:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Penktąjį kartą kviečiame uždegti „Žalią šviesą gyvenimui“. Spalio 10-ąją, Pasaulinę psichikos sveikatos dieną, prisijungiame prie „Jaunimo linijos“ vykdomos nacionalinės akcijos, skirtos atkreipti dėmesį į psichinę ir emocinę sveikatą.
Šią dieną kviečiame rengtis žaliai, o Jaunimo edukacijos erdvėje – gaminsime žaliuosius kokteilius. Skirkime bent vieną dieną per metus savo jausmams ir emocinei sveikatai, parodydami, kad rūpinimasis savimi yra svarbu!
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Ankstyvojo skaitymo užsiėmimas „Pupų sodas“
2025-10-10 10:30 - 11:30, 2025-10-03 10:30 - 11:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Ankstyvojo skaitymo užsiėmimas „Pupų sodas“ kviečia 1–2 metų vaikučius patirti pasaką per įvairius pojūčius: pamatyti, išgirsti, užuosti, paliesti. Žaisdami patirsime smagių nuotykių ir auginsime draugystę su knyga.
Skaitydami vaikams ir su vaikais turtiname jų kalbą ir vaizduotę.
Registracija į užsiėmimus TIK užpildžius registracijos formą: https://forms.office.com/e/rU47USLYur
Informacija telefonu +370 445 78 985 (telefonu registracija nevykdoma).
Projektą finansuoja Lietuvos kultūros taryba ir Kretingos rajono savivaldybė.

Susitikimas su rašytoja Kotryna Zyle Kūlupėnuose
2025-10-10 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į susitikimą su rašytoja Kotryna Zyle Kūlupėnų bibliotekoje. Tai puiki proga gyvai pabendrauti su autore, išgirsti apie tai, kaip gimsta paslaptingos istorijos, kur slepiasi mitologinės būtybės ir kaip žodžiai virsta iliustruotomis knygomis.
Apie Kotryną Zylę
Kotryna Zylė – rašytoja, iliustruotoja ir grafikos dizainerė. Ji yra vizualinės komunikacijos studijos „Prim Prim“ kūrybos vadovė, Lietuvos grafinio dizaino asociacijos bei tarptautinės IBBY narė, viena iš literatūros festivalio „Vaikų knygų sala“ sumanytojų ir organizatorių.
Jos kūrybinį kelią pradėjo susidomėjimas lietuvių mitologija, įkvėpusi pirmąją knygą vaikams „Milžinas mažylis“ (2014). Vėlesni leidiniai – „Didžioji būtybių knyga“ (2016), „Sukeistas“ (2019), „Mažas kaip vabalėlis“ (2020), „Siela sumuštinių dėžutėje“ (2021) – sulaukė didelio pripažinimo, pelnė literatūrinius apdovanojimus ir buvo pastatyti teatro scenose.
Naujausias autorės kūrinys – romanas suaugusiesiems „Mylimi kaulai“ (2024), kuriame ji tyrinėja žmogaus santykių, atminties ir prietarų pasaulį. Greta rašymo K. Zylė dirba dizaino srityje – kuria vizualinius identitetus, už kuriuos yra pelniusi nacionalinių ir tarptautinių apdovanojimų.
—
Projekto „Pažintys. Rašantys“ renginys. Projektą finansuoja Lietuvos kultūros taryba ir Kretingos rajono savivaldybė.

—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Jūratės Sučylaitės knygos „Vilkolakė“ pristatymas
2025-10-09 17:30 - 18:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į naujausio Jūratės Sučylaitės poezijos rinkinio „Vilkolakė“ pristatymą. Poezijoje autorė nagrinėja etinius klausimus per individualias patirtis, jungdama mirties ir gyvenimo, prievartos ir laisvės, abejingumo ir pareigos bei kitus kontrastus.
Susitikimo metu kalbėsimės apie gyvenimą ir kūrybą, Jūratė Sučylaitė skaitys eilėraščius iš naujosios poezijos knygos „Vilkolakė“, renginyje dalyvaus dailininkas Romas Klimavičius, iliustravęs J. Sučylaitės esė knygą „Gelmių šviesa“, kartu su Jūrate sukūręs ne vieną jungtinį vizualiojo ir literatūros meno projektą. Susitikimo metu galėsime šiek tiek improvizuoti, kiekvienas parašyti po trumpą tekstą. Renginį praturtins kompozitoriaus Aloyzo Žiliaus muzika.
Apie autorę
Jūratė Sučylaitė gimė 1959 m, Panevėžyje, 1977m. baigė Panevėžio 2-ąją vidurinę mokyklą, 1985m. Kauno medicinos institutą, gydytoja psichiatrė, poezijos terapeutė. 2011m. apgynė socialinių mokslų daktaro disertaciją, nuo 1994 m. Lietuvos rašytojų sąjungos narė, 1998 m. laimėjo „ArtsLink“ stipendiją, stažavosi JAV Ajovos (Iowa) universiteto rašytojų programoje, apsakymai buvo išversti į kroatų kalbą, eilėraščiai – į kroatų, kartvelų, rusų, lenkų kalbas.
Nuo 2006 m. Jūratė Sučylaitė gyvena Klaipėdoje, dėsto Klaipėdos universitete, yra išleidusi septyniolika eseistikos, prozos, poezijos knygų, reikšmingiausios yra šios: „Gelmių šviesa“ (esė, 2022), „Imanuelio kelias“ (istorinis romanas apie filosofą Imanuelį Kantą, 2024). 2024 m. Jūratė apdovanota literatūrine Jono Aisčio premija už esė knygą „Gelmių šviesa“. Šiemet išleista nauja poezijos knyga „Vilkolakė“.
Jūratės Sučylaitės kūryboje atsispindi kelias į vidinę laisvę, pastangos nepalūžti susidūrus su egzistencijos sunkumais, sielos skaidrėjimas.
—
Knygos pristatymas – tai galimybė susipažinti su autentiška poezija, pasinerti į metaforų ir vaizdinių pasaulį.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edukacija „Tabalai tabalai: patarlių pasaulis per komiksus“
2025-10-09 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame vaikus į smagią edukacinę veiklą „Tabalai tabalai: patarlių pasaulis per komiksus“, kurioje ne tik susipažinsime su lietuvių patarlėmis, bet ir atrasime jų prasmę per spalvingus komiksus!
Programos metu pristatysime Kretingos bibliotekos išleistą knygelę „TABALAI TABALAI: iliustruotos M. Valančiaus patarlės“, kartu diskutuosime apie patarlių reikšmę ir kursime savo unikalius komiksus. Ateikite kurti, mokytis ir smagiai praleisti laiką!
Registracija ir informacija elektroniniu paštu simona.gagilaite@kretvb.lt arba telefonu +370 445 72 135.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Paskaita „Ankstyvasis skaitymas ir vaiko raida: kaip tai susiję“
2025-10-08 18:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Psichologės, DIR terapeutėsos Vikos Gridiajevos paskaita tėvams „Ankstyvasis skaitymas ir vaiko raida: kaip tai susiję“ – kokią įtaką vaiko raidai daro knygos ir pasakojimai.
„Kai kartu verčiate puslapius, pasakojate istorijas savo žodžiais ar net dainuojate lopšinę, Jūs ne tik lavinate vaiko kalbą, bet ir formuojate jo emocinį pasaulį.
Kviečiame Jus į paskaitą, kurioje kalbėsime apie tai, kaip knygos ir pasakojimai gali:

Kurti saugumą ir artumą tarp vaiko ir tėvų.
Padėti pažinti pasaulį ir suprasti, kas yra pavojinga, o kas – saugu.
Mokyti atpažinti ir valdyti emocijas per herojų patirtis.
Tapti būdu kalbėtis apie sudėtingas temas, kurias vaikui sunku išreikšti žodžiais.

Ši paskaita – ne tik apie skaitymą, bet ir apie bendrą gyvenimo istoriją, kurią kuriame su savo vaiku nuo pat gimimo.
Apie ką kalbėsime:

Kodėl skaitymas nuo pirmųjų gyvenimo dienų yra investicija į vaiko ateitį.
Kaip knygos padeda vaikui suprasti pavojus ir formuoti sveikus įpročius.
Kaip pasakos ir istorijos gali tapti emocijų reguliavimo įrankiu.
Kaip DIR Floortime filosofija moko pirmiausia suprasti vaiką, o tik tada padėti jam augti.

„Žmonės daro geriausiai, ką gali, kūne, kurį turi, ir situacijoje, kurioje yra“ – ši mintis lydės mus kalbantis apie vaikus ir jų poreikius.“ /Psichologė, DIR terapeutė Vika Gridiajeva/
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S24E06
2025-10-07 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

KINAS BASEINE | Kartu iš meilės šunims
2025-10-04 19:30 - 21:00 | KRETINGOS SPORTO CENTRAS, Savanorių g. 23A, Kretinga, 97111
Bilietų prekyba startuoja rugsėjo 19 d.
Leiskitės į jaukų, romantišką kino vakarą baseine! Šis seansas skirtas šeimoms ir paaugliams – laukia šilta vandens erdvė, silpnai apšviesta atmosfera, pripučiami čiužiniai ir juoko bei jausmų kupinas filmas. Kino žiūrėjimas dar niekada nebuvo toks netikėtas!
Trumpai apie filmą:„Kartu iš meilės šunims“ (2023) – romantiška komedija apie dviejų visiškai skirtingų žmonių susitikimą. Nikolė – nutrūktgalvė, besimėgaujanti gyvenimo chaosu. Maksas – drovus, tvarkos mėgėjas, kuriam sunku atsiverti. Jų keliai susikerta… per šunis. Pradžioje tai atrodo kaip dar viena nesėkminga pažintis, bet likimas turi savų planų.
Filmas kupinas šmaikščių situacijų, nesusipratimų, širdžiai mielų akimirkų ir keturkojų personažų, kurie dažnai žino daugiau nei žmonės. Jis atskleidžia, kaip net ir visiškos priešingybės gali rasti bendrą kalbą – jei tik leidžia sau atsiverti.
Kodėl verta pamatyti?Tai linksmas, bet šiltas pasakojimas apie žmonių ryšius, savęs pažinimą ir tai, kaip gyvūnai gali tapti tiltu tarp skirtingų pasaulių. Puikus pasirinkimas jaukiam vakarui vandenyje – kai norisi ir pasijuokti, ir pajusti.
Tinka vyresniems paaugliams ir suaugusiesiems – puikus pasirinkimas poroms, draugų kompanijoms ar tiems, kurie mėgsta romantiką be saldumo pertekliaus.
ĮĖJIMAS:Nemokamas, bet reikalingas galiojantis įėjimo į baseiną bilietas.Turi neribotą abonementą? Įėjimas garantuotas. Bilietų prekyba startuoja rugsėjo 19 d.
Filmas dubliuotas lietuviškai.Vaikai iki 13 metų – tik su suaugusiuoju. Nepilnamečiai nuo 14 iki 18 metų turi pateikti raštišką tėvų ar globėjų sutikimą.Renginio metu bus filmuojama ir fotografuojama.
Atsineškite pripučiamą čiužinį, pasiruoškite juokui, romantikai ir kino potyriui… vandenyje!
Renginių ciklas „Šeimo mėnuo Kretingos sporto centre“ yra „Kretingos – Lietuvos jaunimo sostinės 2025“ programos dalis.

KINAS BASEINE | Panda vardu mėnulis
2025-10-04 16:30 - 18:00 | KRETINGOS SPORTO CENTRAS, Savanorių g. 23A, Kretinga, 97111
Bilietų prekyba startuoja rugsėjo 19 d.
Leiskitės į nuotykių kupiną kino kelionę baseine! Šis seansas skirtas šeimoms su vaikais – laukia jauki atmosfera, pripučiami čiužiniai ir šilta vandens erdvė. Kino žiūrėjimas dar niekada nebuvo toks įdomus!
Trumpai apie filmą:
Dvylikametis Tianas – miesto berniukas, įpratęs prie technologijų ir greito gyvenimo ritmo. Vasarai jis išsiunčiamas pas močiutę į mažą, ramų Kinijos kaimelį. Pradžioje nuobodžiaujantis Tianas netikėtai miške aptinka sužeistą pandos jauniklį, kurį nusprendžia paslapčia globoti.
Berniuko ir pandos draugystė greitai tampa tikros vasaros magijos simboliu – kartu jie patiria daugybę linksmų, pavojingų ir jaudinančių nuotykių. Filmas subtiliai paliečia gyvūnų globos, atsakomybės, šeimos ryšių ir vaiko vidinio pasaulio temas.
Kodėl verta pamatyti?Tai ne tik vizualiai gražus ir širdį sušildantis pasakojimas, bet ir proga mažiesiems žiūrovams susipažinti su laukinės gamtos vertybėmis, draugyste ir tuo, kaip svarbu išmokti rūpintis kitu.
Tinka visai šeimai – nuo mažųjų iki suaugusiųjų, norinčių pabėgti į šiltą ir jaukų pasaulį.
ĮĖJIMAS:Nemokamas, bet reikalingas galiojantis įėjimo į baseiną bilietas.Turi neribotą abonementą? Įėjimas garantuotas.
Bilietų prekyba startuoja rugsėjo 19 d.
Filmas dubliuotas lietuviškai.
Vaikai iki 13 metų – tik su suaugusiuoju. Nepilnamečiai nuo 14 iki 18 metų turi pateikti raštišką tėvų ar globėjų sutikimą.
Renginio metu bus filmuojama ir fotografuojama.
Atsineškite pripučiamą čiužinį, pasiruoškite juokui, romantikai ir kino potyriui… vandenyje!
Renginių ciklas „Šeimo mėnuo Kretingos sporto centre“ yra „Kretingos – Lietuvos jaunimo sostinės 2025“ programos dalis.

Dailininko Arie Torcqué gyvenimo ir kūrybos parodos „Torcqué. Persona“ pristatymas
2025-10-03 17:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į ypatingą vakarą bibliotekoje – olandų kilmės dailininko Arie Torcqué gyvenimo ir kūrybos parodos „Torcqué. Persona“ pristatymą.
A. Torcqué (1941–2023) gimė Olandijos mieste Roterdame, studijavo litografiją, grafiką, tapybą, iliustraciją ir dizainą. Didelę gyvenimo dalį dailininkas gyveno Ispanijoje, aktyviai dalyvavo Denijos miesto politiniame bei kultūriniame gyvenime, įkūrė savo spaustuvę ir muziejų. Nuo 2005 m. dailininkas gyveno ir kūrė Lietuvoje.
Menininkas surengė ne vieną dešimtį autorinių parodų Nyderlanduose, Ispanijoje, Belgijoje, Prancūzijoje ir Lietuvoje, buvo 18 grupinių, tarptautinių parodų dalyvis ir keturių premijų laureatas. Platus Torcqué kūrybinis laukas apėmė skirtingas meno formas: jis intensyviai tapė, rašė eilėraščius, satyrinės prozos tekstus, mėgo kūrybinį bendradarbiavimą su kitais autoriais.
Kretingos M. Valančiaus viešojoje bibliotekoje bus pristatoma Torcqué tapybos bei dailininko asmeninių daiktų ekspozicija, bus skaitoma jo paveikslų įkvėpta poezija, dalinamasi prisiminimais apie menininko įdomią, laisvą ir užmarščiai nepavaldžią asmenybę.
Renginio svečiai:
Antanas Adomaitis – akmentikis iš Akmenės
Asta Brazaitienė – literatė iš Palangos
Birutė Steponavičienė – poetė iš Mažeikių
Renginį ves Silvija Zamulskienė iš Kretingos.
Paroda bibliotekoje bus eksponuojama iki spalio 30 d.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimas su rašytojomis Irena Buivydaite ir Gina Viliūne Salantuose
2025-10-02 15:00 - 16:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į susitikimą su rašytojomis Irena Buivydaite ir Gina Viliūne Salantų miesto bibliotekoje.
Laukia gyvas, šiltas pokalbis apie kūrybą, istorijas, kurios virto knygomis, ir apie moterų pasaulius literatūroje. Tai puiki proga pabendrauti su autorėmis, užduoti klausimų, įsigyti knygų ar tiesiog jaukiai praleisti popietę.
Apie rašytojas
Irena Buivydaitė – viena populiariausių šiuolaikinių lietuvių rašytojų, kurios romanai pasižymi emocionaliais siužetais apie meilę, šeimos santykius, kasdienybės iššūkius. Autorė išgarsėjo debiutiniu romanu „Šimtas baltų mersedesų“ (1995 m.), o 2024 m. skaitytojai pasitiko jau 16-ąjį rašytojos romaną. I. Buivydaitės knygos yra itin skaitomos Lietuvoje, o pati autorė pelnytai vadinama lietuviškų melodramų karaliene.
Gina Viliūnė – Vilniaus istorijos tyrinėtoja, publikuojanti straipsnius miesto praeities temomis, vedanti ekskursijas bei rašanti istorinius romanus. Ypač išpopuliarėjo senojo Vilniaus detektyvų ciklas „Budelio mokinio bylos“.
—
Projekto „Pažintys. Rašantys“ renginys. Projektą finansuoja Lietuvos kultūros taryba ir Kretingos rajono savivaldybė.

—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Sensoriniai skaitymai „Baisieji Alano dantys“
2025-10-02 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 3–5 metų vaikus į sensorinius skaitymus bibliotekoje. Knygelės „Baisieji Alano dantys“ herojus krokodilas Alanas lydės mažuosius į džiunglių nuotykius: kartu bus skaičiuojami jo baisiai aštrūs dantys, riaumojama kaip tigrai, išdykaujama su beždžionėmis ir dalyvaujama varliukų lenktynėse.
Skaitymų metu vaikai susipažins su įvairiomis sensorinėmis priemonėmis, kurios padės patirti istoriją per žaidimus, garsus ir pojūčius.
Informacija ir registracija elektroniniu paštu simona.gagilaite@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.
